ประกาศคณะกรรมการกำกับหลักทรัพย์และตลาดหลักทรัพย์ประกาศคณะกรรมการกำกับหลักทรัพย์และตลาดหลักทรัพย์ที่ กค.๑๗/๒๕๕๔เรื่องการเปรียบเทียบความผิดตามพระราชบัญญัติสัญญาซื้อขายล่วงหน้า พ.ศ. ๒๕๔๖และพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐[๑] อาศัยอำนาจตามความในมาตรา ๙ (๑) และมาตรา ๑๕๕ แห่งพระราชบัญญัติสัญญาซื้อขายล่วงหน้าพ.ศ. ๒๕๔๖ และมาตรา ๘ (๑) และมาตรา ๙๔แห่งพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๓๖ มาตรา ๔๑ มาตรา ๔๓และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการ ก.ล.ต.ออกข้อกำหนดไว้ ดังต่อไปนี้ข้อ ๑ ความผิดตามพระราชบัญญัติสัญญาซื้อขายล่วงหน้าพ.ศ. ๒๕๔๖ ซึ่งไม่มีผลเสียหายร้ายแรงต่อลูกค้า ประชาชน ตลาดสัญญาซื้อขายล่วงหน้าหรือระบบการเงินของประเทศ ที่คณะกรรมการเปรียบเทียบความผิดมีอำนาจเปรียบเทียบได้ต้องมีลักษณะดังต่อไปนี้(๑)ในบทบัญญัติที่เป็นความผิดของผู้ประกอบธุรกิจสัญญาซื้อขายล่วงหน้าศูนย์ซื้อขายสัญญาซื้อขายล่วงหน้า สำนักหักบัญชีสัญญาซื้อขายล่วงหน้า หรือกรรมการผู้จัดการ หรือบุคคลซึ่งรับผิดชอบในการดำเนินงานของนิติบุคคลดังกล่าวข้อเท็จจริงในกรณีนั้นต้องมิใช่กรณีที่(ก)ก่อให้เกิดผลเสียหายจนถึงขนาดที่ทำให้ระบบการซื้อขายและระบบการชำระหนี้ในตลาดสัญญาซื้อขายล่วงหน้าดำเนินการต่อไปไม่ได้(ข)ทำให้ประชาชนขาดความเชื่อมั่นต่อระบบการซื้อขายและระบบการชำระหนี้ในตลาดสัญญาซื้อขายล่วงหน้าอย่างร้ายแรงหรือ(ค) แสดงถึงการมีเจตนาทุจริต(๒) ในบทบัญญัติที่เป็นความผิดของผู้สอบบัญชีข้อเท็จจริงในกรณีนั้นต้องมิใช่กรณีที่(ก) แสดงถึงการมีเจตนาทุจริตหรือประมาทเลินเล่ออย่างร้ายแรงจนเป็นเหตุให้เกิดความเสียหายอย่างร้ายแรงต่อผู้ใช้งบการเงิน หรือ(ข)แสดงถึงการมีส่วนรู้เห็นหรือปกปิดข้อมูลการปฏิบัติงานโดยมิชอบด้วยกฎหมายของกรรมการผู้จัดการ หรือบุคคลซึ่งรับผิดชอบในการดำเนินงานของนิติบุคคลที่ตนเป็นผู้สอบบัญชี(๓) ในบทบัญญัติที่เป็นความผิดของผู้ขัดขวางหรือไม่ปฏิบัติตามคำสั่งหรือไม่อำนวยความสะดวกแก่พนักงานเจ้าหน้าที่หรือให้ถ้อยคำอันเป็นเท็จต่อพนักงานเจ้าหน้าที่ข้อเท็จจริงในกรณีนั้นต้องมิใช่กรณีที่แสดงว่าผู้นั้นมีเจตนาช่วยเหลือผู้กระทำความผิดมิให้ถูกดำเนินการตามกฎหมายในความผิดที่เปรียบเทียบไม่ได้ข้อ ๒ ความผิดตามพระราชบัญญัติทรัสต์เพื่อธุรกรรมในตลาดทุนพ.ศ. ๒๕๕๐ ซึ่งไม่มีผลเสียหายร้ายแรงต่อกองทรัสต์ที่คณะกรรมการเปรียบเทียบความผิดมีอำนาจเปรียบเทียบได้ ต้องมีลักษณะดังต่อไปนี้(๑) ในบทบัญญัติที่เป็นความผิดของผู้ใช้ชื่อว่าเป็นทรัสตีโดยไม่ได้รับอนุญาตให้ประกอบธุรกิจเป็นทรัสตีข้อเท็จจริงในกรณีนั้นต้องไม่ปรากฏว่ามีพฤติกรรมเข้าข่ายเป็นการกระทำความผิดตามมาตรา๗๗ ด้วย(๒) ในบทบัญญัติที่เป็นความผิดของผู้สอบบัญชีหรือผู้ขัดขวางหรือไม่ปฏิบัติตามคำสั่งหรือไม่อำนวยความสะดวกแก่พนักงานเจ้าหน้าที่หรือให้ถ้อยคำอันเป็นเท็จต่อพนักงานเจ้าหน้าที่ให้เป็นไปตามหลักเกณฑ์ที่กำหนดในข้อ ๑ (๒) หรือ (๓) แล้วแต่กรณีข้อ ๓ เมื่อสำนักงานก.ล.ต. เห็นว่า เป็นความผิดที่เปรียบเทียบได้ตามข้อ ๑ หรือข้อ ๒ ให้สำนักงานก.ล.ต. เสนอคณะกรรมการเปรียบเทียบความผิดเพื่อดำเนินการเปรียบเทียบข้อ ๔ ในการเปรียบเทียบความผิดตามพระราชบัญญัติสัญญาซื้อขายล่วงหน้าพ.ศ. ๒๕๔๖ และพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ให้คณะกรรมการเปรียบเทียบความผิดพิจารณาเปรียบเทียบปรับในแต่ละกรณีโดยคำนึงถึงปัจจัยดังต่อไปนี้(๑) พฤติการณ์แห่งความผิด โดยให้พิจารณาจาก(ก) ความจงใจในการกระทำความผิด(ข) ประโยชน์ที่ผู้ต้องหาหรือบุคคลที่เกี่ยวข้องกับการกระทำความผิดหรือบุคคลอื่นได้รับหรือจะได้รับจากการกระทำนั้น(ค)ระดับความสำคัญของความผิดที่ฝ่าฝืนต่อความเป็นระเบียบเรียบร้อยของตลาดทุนหรือบุคคลที่เกี่ยวข้อง(๒)ระดับความเสียหายที่เกิดจากการกระทำนั้นทั้งที่เป็นตัวเงินและไม่ใช่ตัวเงิน(๓) ข้อเท็จจริงอื่นที่เกี่ยวข้อง โดยให้พิจารณาจาก(ก) ช่วงระยะเวลาและความถี่ของการกระทำความผิด(ข) ระดับของความบกพร่องของระบบบริหารจัดการหรือระบบควบคุมภายในของผู้ต้องหาที่เป็นเหตุให้เกิดการกระทำความผิด(ค) ความเกี่ยวข้องของกรรมการ ผู้จัดการหรือบุคคลซึ่งรับผิดชอบในการดำเนินงานของผู้ต้องหาที่เป็นนิติบุคคลเกี่ยวกับการกระทำความผิดนั้น(ง)การดำเนินการของผู้ต้องหาในการป้องกันมิให้เกิดการกระทำความผิดนั้น หรือการติดตามดูแลการปฏิบัติงานของพนักงานให้เป็นไปตามกฎหมายและการรายงานหรือให้ข้อมูลเกี่ยวกับการกระทำความผิดดังกล่าวต่อสำนักงาน(จ) การดำเนินการของผู้ต้องหาเพื่อแก้ไขเยียวยาความเสียหาย(ฉ) ระดับความร่วมมือที่ผู้ต้องหาให้กับสำนักงาน ก.ล.ต.โดยในกรณีที่ผู้ต้องหาเป็นนิติบุคคล ระดับความร่วมมือดังกล่าวให้หมายความรวมถึงระดับความร่วมมือของกรรมการ ผู้จัดการ บุคคลซึ่งรับผิดชอบในการดำเนินงานหรือพนักงานของผู้ต้องหานั้นด้วย(ช)ประวัติการถูกลงโทษทางอาญาของผู้ต้องหาตามพระราชบัญญัติสัญญาซื้อขายล่วงหน้า พ.ศ.๒๕๔๖ หรือพระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ แล้วแต่กรณีหรือในกรณีที่ผู้ต้องหาเป็นนิติบุคคล ให้หมายความรวมถึงประวัติการกระทำของบุคคลที่การกระทำนั้นเป็นต้นเหตุของความผิดของนิติบุคคลด้วยไม่ว่าบุคคลดังกล่าวจะเคยถูกลงโทษหรือไม่(ซ)ระดับการเปรียบเทียบความผิดกับบุคคลที่ได้เคยเปรียบเทียบความผิดที่มีข้อเท็จจริงทำนองเดียวกันหรือคล้ายคลึงกันไม่ว่าเป็นการเปรียบเทียบความผิดตามพระราชบัญญัติสัญญาซื้อขายล่วงหน้า พ.ศ. ๒๕๔๖พระราชบัญญัติทรัสต์เพื่อธุรกรรมในตลาดทุน พ.ศ. ๒๕๕๐ หรือพระราชบัญญัติหลักทรัพย์และตลาดหลักทรัพย์พ.ศ. ๒๕๓๕ข้อ ๕ ประกาศนี้ให้ใช้บังคับตั้งแต่วันที่ ๑พฤศจิกายน พ.ศ. ๒๕๕๔ เป็นต้นไปประกาศณ วันที่ ๑๙ ตุลาคม พ.ศ. ๒๕๕๔นวพร เรืองสกุลประธานกรรมการคณะกรรมการกำกับหลักทรัพย์และตลาดหลักทรัพย์ปริยานุช/ผู้จัดทำ๔ พฤศจิกายน๒๕๕๔ปณตภร/ผู้ตรวจ๘ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๘ ง/หน้า ๑๓/๒๖ ตุลาคม ๒๕๕๔